קורס בנושא "בגוף ראשון" ברמת השרון בהנחיית נועה נחום
2022-11-21 10:00 - 13:00 (Asia/Jerusalem)
בסוטרת הסאטיפטנה מציין הבודהה את הגוף כבסיס הראשון לתשומת לב. ועדיין, רובנו חיים בראש, מנותקים מהגוף ומרוחקים ממנו.
תרגול קבוע וטיפוח של מיינדפולנס שמעוגן בגוף עשוי להביא שלווה, ראיה בהירה, ידע, חיים שמחים ופיתוח חוכמה.
בקורס זה נשים דגש על המודעות לגוף דרך חוויה ישירה.
נלמד יחד על הגוף כעוגן לתשומת הלב וכמשאב התורם לרווחה, נחקור דרכים לעבודה עם כאב, ואת האפשרויות לחופש מתוך התבוננות בתחושות – נעימות, לא נעימות ונייטרליות.
מפגשים אלו הם הזמנה לחוות את הגוף שלנו מבפנים, להביא איכויות של התעניינות אמיתית לחוויה הפיזית המתרחשת.
הלימוד ישען על ידע תיאורטי, קריאה בסוטרת הסאטיפטנה, שיח וחקירה משותפים ויכלול מגוון תרגולי מדיטציה שונים – בישיבה, בשכיבה ובתנועה – שיאפשרו לנו להתחבר לגוף בצורה ישירה ואינטימית.
ההשתתפות מתאימה לכל רמות הניסיון ולכל מי שמעוניין להעמיק בתרגול ובהבנה של הגוף כמקור לחכמה

מתי ואיפה?

שישה מפגשים בימי שני בין 13:00-10:00 במרכז גוף נפש, רמה״שׁ החל ב- 21.11.22

קורס בנושא "קבלה רדיקלית" בתל אביב (יפו) בהנחיית אסף סטי אל-בר
2022-11-21 15:00 - 17:30
“התהליך של להפוך למי שתהייה,
תחילתו בקבלה מוחלטת של מי שאתה כעת”
הנפולה גונראטאנה
הדרך הבודהיסטית נעה בין שני קצוות: מחד, היא מציבה שאיפות יומרניות – השאיפה למצוא חופש, שחרור, “להתעורר”; מאידך היא קוראת להרפיה, למאמץ ללא מאמץ, לקבלה ולחמלה עצמית.
כיצד דרות שתי השאיפות זו עם זו? התשובה הבודהיסטית נעה על מספר מישורים: מחד נוכחת האמונה העזה ברוח האנושית, בשאיפה של התודעה להתפתח ולצמוח. שיפוטיות וביקורת עצמית עשויים לתמוך בהתפתחות עד רמה מסויימת. התפתחות נכונה, ודאי כזו שכוללת שלווה פנימית ואהבה, כרוכה בהכרח בהרפיה משיפוטיות שכזו ומתן אמון בשאיפה הפנימית לצמוח ולגדול כל עוד התנאים מאפשרים זאת.
תשובה נוספת מבהירה כי הוויתור על ביקורת ושיפוטיות אין פירושו ויתור על נחישות, על מאמץ או על יכולת הבחנה. המאמץ שלנו הופך למאמץ נחוש ועקבי שמסרב להיגרר לאלימות פנימית. כמו אמא טובה שמלמדת את ילדה משימה מורכבת בפעם הראשונה, ישנה יציבות עצומה ואהבה עצומה, ללא כעס, תסכול או שיפוטיות. הקבלה הרדיקלית מניחה שאם רק היינו מצליחים להתייחס לעצמנו כמו שאנחנו מתייחסים לחברה או לילד אהובים, עם אותה אהבה, אותה חמלה, אותו פרגון, ומאידך אם השאיפה העמוקה שלאדם האהוב יהיה טוב, שהיא תהיה חופשיה, עם השאיפה שתהיה בה התבונה והעצמה לחפש ולמצוא חופש – אם רק נצליח להתייחס כך לעצמנו הרי שקבלה רדיקלית תדור ללא קושי בכפיפה אחת עם חמלה ואהבה נחושות להשתחרר ולמצוא שמחה.
​
האימון בקבלה רדיקלית נוגע אם כן בכל שדרות החיים, הוא רלבנטי למערכת היחסים שלנו עם עצמנו, ולכן גם למערכות היחסים עם האחרים והאחרות, עם העולם סביב. הוא כולל בתוכו עבודה פנימית מדיטטיבית, אבל הוא כולל גם תרגול בחיי היום יום, של קבלה של האחרים והאחרות בחיינו, קבלה של העולם כפי שהוא, מבלי לוותר על השאיפה לשנותו.
הקורס יציע התייחסות לקבלה רדיקלית מפרספקפטיבה בודהיסטית, נבחן ונבין את הקבלה הרדיקלית דרך מושגים מרכזיים בדרך הבודהיסטית ובתוכם ארבע אמיתות האצילים, שלושת מאפייני הקיום, תוך דגש גדול על הקשר בין קבלה רדיקלית לבין תרגול הריקות.
במקביל נשזור את תרגול הקבלה הרדיקלית עם תרגול האיכויות ללא גבול (איכויות הלב), נלמד ונעמיק בהבנת תפישת החמלה הבודהיסטית והקשר בינה לבין קבלה רדיקלית, וכן התרגול של מודיטה (שמחה מפרגנת) והכרה בטוב.
המפגשים יכללו כמובן אימון במדיטציה שקטה, את מרבית המפגשים נפתח בתרגול שקט, לאחריו תתקיים שיחה על נושא הקורס ובהמשך המפגש נתרגל על פי רוב מדיטציה נוספת של איכויות הלב או של הרהור (מדיטציה אנליטית).
כחלק מובנה מהקורס נקיים תרגילים בין אישיים של שיתוף בזוגות וקבוצות קטנות סביב אתגרי התרגול על הכרית וביום-יום.
​
“כאשר אנו נעשים נוכחים בהווה… אנחנו מגלים אמת מדהימה: החיים הרוחניים רובם ככולם, הם קבלה עצמית. ההשלמה עם שירת חיינו מאפשרת לנו להתחיל ליצור זהות עמוקה וגדולה, זהות בה יכול לבנו להכיל הכל בתוך מרחב של חמלה חסרת גבולות”.
ג’ק קורנפילד, ‘דרך הלב’

מבנה התכנית

עשרה מפגשים ויום תרגול
החל ב- 21.11.22

למתרגלות ומתרגלים בעלי ניסיון של שנה לפחות

מתי ואיפה

ימי שני 17:30-15:00
היברידי: סטודיו שאלה ביפו ובזום

מחיר

מחיר מומלץ: 1600 ש״ח , מחיר מופחת:​ 1300 ש״ח, תמיכה בקהילה: 1900 ש״ח

אנו מזמינים אתכן.ם לבחור את שכר הלימוד בהתאם ליכולתכם.ן בעת הזו

הזדקנות ברוח הדהרמה - מפגש אונליין עם ד"ר לארי וורד וד"ר פגי וורד ממסורת תיך נהאת האן - אונליין
2022-11-23 19:30 - 21:00
The Best Age Is The Age We Are

מפגש מיוחד עם Dr Larry Ward and Dr Peggy Rowe Ward

הקדמה: שאילה וברוך שליו

יום רביעי 23.11.22 בין השעות 19:30-21:00 (שעון ישראל)

המפגש יתקיים בשפה האנגלית – בליווי תרגום סימולטני לעברית
בשנת 2014 תיך נהאת האן העביר ריטריט של 21 יום שכותרתו היתה “מה קורה כשאנו מתים” כשהגענו המורה החליף את הכותרת ואמר שהריטריט יהיה על “מה קורה כשאנו חיים”. זו מהות האימון שלנו להנות מהחיים המיוחדים והחד פעמיים שלנו.

In 2014, Thich Nhat Hanh offered a 21 day retreat entitled “What Happens When we Die?”. When we arrived, our teacher flipped this title to say that the 21-day retreat was on “ What Happens When we are Alive?” This is our practice, to enjoy this one precious life. Please join us as we share poetry, stories and engage in community building through the deep practice of question and answer.

ד”ר לארי וורד וד”ר פגי ראו וורד – מורים בכירים במסורת תיך נהאת האן, מלמדים במדינות רבות וכעת מתגוררים במקסיקו. ד”ר לארי וורד כתב את הספר ” הקארמה הגזענית של אמריקה” ויחד עם ד”ר פגי וורד כתבו את הספר “גן האהבה” לארי בעל תאר ד”ר במדעי המוח ופגי בעלת תאר ד”ר בחינוך מבוגרים.

Dr Larry Ward and Dr Peggy Rowe Ward – Senior teachers in the Thich Nhat Hanh tradition, they teach in many countries and currently live in Queretaro, Mexico.
Larry wrote America’s Racial Karma and Larry and Peggy co-authored Love’s Garden. Larry has a PhD in Neuroscience and Buddhism and Peggy has a PhD in Adult Education.

שאילה שליו – מורה לדהרמה ומיינדפולנס – הוסמכה להוראה וכמורת דהרמה על ידי מאסטר הזן תיך נהאת האן. פעילה בקהיליית תשומת-הלב בישראל מעל 20 שנה. מנחת קבוצות, ומעבירה ריטריטים בארץ ובחו”ל. ילידת אירלנד, מתגוררת בירושלים. מיישמת את פעילותה החברתית בדרכה של הדהרמה.
ברוך שליו – הוסמך להוראה וכמורה דהרמה על ידי המכובד, מאסטר הזן תיך נהאט האן. מתרגל טאי צ’י וצ’י גונג, מעל 35 שנה. מנסיונו כעובד-סוציאלי קהילתי, מלווה רוחני ויועץ, מאמין בתרומה הייחודית של “חכמת ההזדקנות” לסולידריות חברתית, מהיותה תנועה רב גילית של מתרגלים בערכי הדהרמה. מתגורר בירושלים.

בלב החיים עצמם, ריטריט אונליין מותאם להורים בהנחיית אלה טולנאי
2022-11-24
בלב החיים עצמם, ריטריט אונליין מותאם להורים בהנחיית אלה טולנאי
24-26/11, חמישי עד שבת

החיים משתנים, וכך גם התרגול, ומתרגלים רבים שואלים את עצמם ואותנו, כיצד יכול להתאפשר תרגול בתוך תנאי היומיום העמוס?
כדי לתת מענה לצורך שעלה מהסנגהה, החלטנו ליצור ריטריט זום בפורמט מאפשר: גם בהורות, בעומס, בסופי השבוע שאי אפשר לצאת בהם מהבית ישנה אפשרות לתרגל.

סוף השבוע יכלול שעות תרגול ולימוד משותפות וביניהם מרווחים לכל מה ומי שמבקש את תשומת ליבנו.
אולם המדיטציה הוירטואלי יהיה פתוח כל הריטריט לשבת יחד מתי שעוד מתאפשר.

בשעות התרגול המשותפת נתרגל תוך כוונה להזכר יחד באפשרות לנוח בלב כל הדברים. לעצור, להשתהות, לנשוף את אבק השכחה מעינינו ולראות יחד בהיר יותר את ההשתנות המתמדת שאנחנו ולטפח חמלה לתנאי ההזכרות והשכחה שבחיינו.
נקדיש זמן בתרגול ובלימוד לחמשת האורחים כאמצעי מיומן לעבודה עם התודעה על הכרית ומעבר לה. בשעות בהם לא נתרגל יחד מדיטציה נמשיך לתרגל ולגלות מה מתאפשר במפגש יציב, מתעניין וחומל עם אורחי התודעה.

נזמין את עצמנו להתעורר ולהעיר עצמנו מהאשליה שהתרגול הוא במקום אחר ובזמן אחר ובאמת באמת נסתקרן מה זה אומר להביא את התרגול, את שאיפת התודעה לחופש לתוך כל תנועות החיים.
ההזמנה החיה היא לראות את הריטריט הזה כאימון חי להיות למרכז שקט בלב מנדלת חיינו.
בעודי כותבת מילים אלו אני מרגישה את הפוטנציאל האדיר של ריטריט שכזה וסקרנית מאד מה הוא יאפשר לנו…

לו”ז הריטריט:

24/11 יום חמישי
16:00-19:00 – סשן התחלה, תרגול ולימוד
20:30 – תרגול ערב
25/11 יום שישי
9:00-12:00 – תרגול
15:00- 18:30 – תרגול ושיחה
20:30 – תרגול ערב
25/11 יום שבת
9:00-12:30 – תרגול
15:00- 17:00 – תרגול וסיום

קורס מבוא לדרך הבודהיסטית ולמדיטציית מיינדפולנס תובנה (ויפסנא) אונליין בהנחיית דוד לב
2022-11-27 19:00 - 21:30
8 מפגשים שבועיים בימי ראשון בערב בזום, ויום תרגול.
תאריכי המפגשים:
ימי ראשון החל מה- 27/11 ועד ה-15/01 בין 19:00-21:30
מפגש ארוך של לימוד ותרגול ביום שישי 06/01, בשעות 14:30-9:30

תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.

איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.

הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.

נושאי הקורס
• מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
• מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
• תשומת לב לנשימה וכיצד להרפות מדפוסי שליטה
• תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
• כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
• עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
• יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
• כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
• כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

מפגש מקוון בסדרת מפגשי שבילים רבים דהרמה אחת: כנות עם עצמי, כנות עם אחרים – מה חוסם, מה מאפשר?
2022-12-02 10:00 - 12:30
לחצו לכניסה למפגש המקוון ולמתן דאנה

כנות עם עצמי, כנות עם אחרים – מה חוסם, מה מאפשר?

בהשתתפות: ד״ר גידי איפרגן, חגית הרמון, נחי אלון, יובל אידו טל
יום שישי, ה-02/12/22, בין השעות 10:00 ל-12:30 (מומלץ להתחבר כבר ב-9:30)
המפגש ייערך בשידור חי אונליין דרך תוכנת ZOOM. ניתן יהיה להיכנס לצפייה באירוע החל משעה 09:30, חצי שעה לפני תחילתו. מומלץ להתקין את תוכנת ZOOM על המחשב טרם תחילת המפגש. ניתן להורידה בקישור הבא.
חיינו הם מערבולת בלתי פוסקת המבעבעת מצבים משתנים של “צריך”, חייב”, “רוצה”, “לא רוצה”, “קשה”, “בלתי אפשרי”. אי-שקט מתמזג עם אי-שקט- ואין שקט לרגע…
כאשר אותו אי-שקט חיצוני חודר לתוכנו, אנו עשויים לחוש כעס, תסכול, אכזבה, פחד, שיפוטיות ואף תחושת חוסר ערך. נדמה לנו שנכשלנו וחיינו מתנהלים ללא שליטה.
לכן, אין זה פלא שדווקא כנות נתפסת לא אחת כתכונה בעייתית, בגלל הפוטנציאל שלה לעורר אי-שקט פנימי וחיצוני גם יחד, בגלל המחירים שהיא נושאת עימה.
במפגש זה נדבר על האופן בו הבודהיזם מתייחס לאיכות הנפשית של כנות, עם עצמנו ועם אחרים, ונבדוק האם ניתן לראות בה תכונה שיש לפתח כדי לאפשר לעצמנו מפגש שליו ומיטיב עם כל נסיבות החיים.
עלות המפגש: דאנה (תרומה כנדיבות הלב)
לחצו כאן לתרומה למורים ולבודהיזם בישראל

על המשתתפות/ים:
גידי איפרגן
ד”ר גידי איפרגן הוא עמית מחקר באוניברסיטת מונאש (מלבורן, אוסטרליה) החוקר את הפילוסופיה ההודית ואת הבודהיזם הטיבטי. מאז 1997 הוא מלמד יוגה ומדיטציה, תחילה בישראל ואחר כך במלבורן, אוסטרליה. ספריו “גילוי העצמי בפסיכולוגיה של היוגה” (2018) ו- “שלילה וחירות במשנתו של לונגצ’נפה” (2016) ראו אור בהוצאת רסלינג. בנוסף, תרגם לעברית את “מחזור היום והלילה: טקסט טיבטי על האימון בהתבוננות” מאת נמקהאי נורבו (1998).
חגית הרמון
הייתה נזירה במשך 12 שנים בפלאם ווילאג’ – מרכז התרגול של מורה הזן הידוע והאהוב תיך נאת האן, והוסמכה שם כמורת דהרמה. מטפלת בשיטת IFS. מתרגמת הספר ‘אמנות החיים’. מורה ותלמידה.
נחי אלון
פסיכולוג קליני, שעוסק בבודהיזם כתורה פסיכולוגית מעמיקה וכמשנת חיים רלבנטית. הקים וניהל במשותף עם פרופ’ יעקב רז את ‘פסיכודהרמה’ – מרכז לאימון וליישום הדהרמה בחיי היומיום. מחברם של ספרים בתחום הפסיכותרפיה שהושפעו מן הראייה הבודהיסטית. ממקימי יטי”ב- ידידי טיבט בישראל – עמותה שמטרתה סיוע לקהילה הטיבטית הגולה.
יובל אידו טל
מרצה בכיר ומורה למדיטציה. לומד ומלמד במסורת הזן היפני. מתרגם כתבים מסורתיים ומודרניים בתחומים אלה ומחברם של הספרים “בודהיזם מבוא קצר” ו”משירי אוֹגָאווָה יוּקִימִיצוּ”.

מהו קול הדממה? — סדנת מדיטציה וכתיבה קשובה עם מיכל ארבל — פרדס חנה
2022-12-30 10:00 - 13:00
מדיטציה וכתיבה הן דרכים נפלאות ללמוד את עצמנו ואת החיים. הן מאוד זמינות, ויחד עם זאת אנחנו בדרך-כלל מתקשים להגשים אותן מפני שאנחנו חיים בצפיפות – צפיפות בזמן ובמרחב, בדיבור ובעשייה, בריצה הרגילה של היומיום. כך אנחנו מתקשים לשמוע את הקול האמיתי הנובע מהחיים בתוכנו ומסביבנו, הקול שמעבר לענני המחשבות והסיפורים הרגילים.
בסדנה נשהה במדיטציה של תשומת-לב, בהוויה קשובה לאור השאלה: “מהו קול הדממה?”, ונתנסה בכתיבה שנובעת מתוך הנוכחות השקטה. כמו-כן, יהיה מקום לשיח ושיתוף.
~~~
הקבוצה קטנה ומספר המקומות מוגבל.
הפרטים המלאים וקישור לטופס הרשמה – באתר בית קשב:
https://www.betkeshev.org/activities/retreats-04
לשאלות מוזמנות/ים ליצור קשר עם מיכל: 052-3939626
~~~

דרך הבודהה, דרך חיים – קבוצת בוקר שבועית בטבעון עם מאיר זוהר
2023-01-02 10:15 - 11:45 | קריית טבעון, קריית טבעון
דרך הבודהה, דרך חיים
קבוצת לימוד ומדיטציה עם מאיר זוהר
קורס דהרמה — שיעורים בדרך הבודהה
ימי ב’ 10:15-11:45 בקרית טבעון

~ ~ ~
הדהרמה (Dharma), דרך הבודהה, היא דרך חיים, דרך של קשב לחיים ברגע הזה – זו דרך של התבוננות נכוחה לעומק הדברים, והקשבה שלמה בחמלה בלב המצב האנושי.
במהלך הקורס נתנסה במדיטציה של תשומת-לב, היא קשב גוף-נפש ברגע הזה, ונלמד לפגוש גלויות את עובדות החיים, להשתחרר לחופשי מרעיונות מוטעים ובאמת להבין את טבע הדברים – אין דבר קבוע ונפרד, כך הם החיים; כך נלמד להתבונן ולהבין את הוויית הגומלין של החיים ואת הריקות של כל הדברים.
בנוסף נלמד אודות סמסארה ונירוואנה, אין-אני וקארמה, ועוד … נלמד לגלות חוכמה וחמלה בליבנו ובחיינו, ולהגשים אותן בפעולה קשובה בכל מצב חיים ממשי.
~~~
מאיר זוהר מלמד מדיטציה כדרך חיים. הוא למד וחי בקהילתו של תיק-נהאט-האן (Thich Nhat Hanh), והיה נזיר בודהיסט במשך תשע שנים.
כיום מאיר חי בקרית טבעון. הוא פוגש אנשים בסדנאות ומפגשים קבוצתיים, ומציע גם ליווי דרך אישי.
~~~
כל מפגש בקורס כולל התנסות במדיטציה של תשומת-לב, לימוד של דרך הבודהה כדרך חיים ברגע הזה, ושיח פתוח לשיתוף ושאלות.
הצטרפות של משתתפים חדשים תתאפשר לאחר שיחה עם מאיר – המתעניינים מוזמנים להצטרף לקבוצה ולהתנסות.
עם זאת, כדי לאפשר לימוד מעמיק אנחנו מבקשים מהנרשמים להיות מחויבים למסגרת של השתתפות המשכית.

הקבוצה נפגשת בימי שני 10:15-11:45

המפגשים מתקיימים בטבעון, בקבוצה קטנה בבית פרטי מרווח

דמי ההשתתפות בקורס הם 800 ₪ כל 10 שיעורים (שיעור ניסיון בתשלום של 80 ₪)

נדרשת הרשמה מראש — לשאלות ופרטים נוספים מוזמנים/ות להתקשר 052-684-0864 או ליצור קשר

אונליין - סנגהה ב"בית אימון הרוח" - קבוצת ישיבה שבועית - בהנחיית רפי שגב
2023-01-02 19:00 - 21:00 | מפגש מקוון
סנגהה היא קבוצת עמיתים קבועה ללימוד ולאימון של הדרך הבודהיסטית:
נשב יחד למדיטציה, נשוחח, נשתף ונלווה את המפגש בקריאת טקסטים וקטעים מתוך ספרות שמקורה במסורת הבודהיסטית לדורותיה. במהלך המפגשים נתנסה בתרגול מדיטציה מגוון – זאזן, שאמטה וויפאסנה. בהמשך לישיבה, נשתף בתובנות ובקשיים שמתגלים בתרגול הפורמאלי ובאתגרים העומדים בפני יישומה של הדרך בחיי היום יום.
משמעות תהליך הלימודי ועומק האימון המשותף בקבוצה תלוי בנכונות חברי הסנגהה לקחת חלק מלא, רציף ועקבי בכל המפגשים. לצורך כך, ניתן יהיה להצטרף לארבעה מפגשי התנסות, לאחריהם להתחייב לפעילות מלאה בסנגהה.
ההשתתפות בקבוצת התרגול מתאימה למתרגלים בעלי רקע וניסיון מוקדם בדהרמה.
פרטים:
משך המפגש שעתיים, אחת לשבוע, ימי ב’ בין 19:00-21:00, החל מ- 2.11, ברצף על פני השנה. הסנגהה מתקיימת בזום.
עלות חודשית: 250 ש”ח
להרשמה:
ניתן לפנות לרפי שגב 052-3689606
או בדוא”ל rafi.segev2012@gmail.com
מנחה: רפי שגב
צועד בדרך הדהרמה כ – 10 שנים.
עבורי הדרך היא מצפן לחיים בנוכחות טובה ובעלת משמעות.
הדרך מאפשרת לי טיפוח איכויות שמצויות בכל אחד ואחת מאתנו, איכויות לב כמו חמלה אהבה ושמחה לטובתנו ולטובת כל הסובבים אותנו.
ברוח הבודהיסטית, אני מלווה אנשים המתמודדים עם מצבי בריאות קשים, ונמצא לצידם בסיטואציות המורכבות שהחיים מזמנים להם.
ניהלתי במשך מספר שנים את פסכיכודהרמה, בית ספר לתורת הנפש הבודהיסטית . כיום אני מנהל את “שותפים למסע” – תכנית להכשרת מלווים למתמודדים עם מחלות קשות.

תרגול מדיטציה וזן בהוד השרון
2023-01-04 08:30 - 10:00 | מצילתיים – הוד השרון
אנו מזמינים אתכם להצטרף לקבוצת לימוד ותרגול מדיטציה בדרך הזן בהוד השרון.
מרכז הזן בהוד השרון הוא חלק מבית הספר הבינלאומי לזן – קואן אום (Kwan Um) המונה למעלה ממאה מרכזים בכל העולם. הקבוצה מיועדת לחדשים ולוותיקים כאחד. אנו מציעים הדרכה ראשונית לתרגול מדיטציה, כך שתוכלו להתחיל ולתרגל מדיטציה גם בקבוצה וגם בבית באופן עצמאי.
אנו נפגשים מדי שבוע, משוחחים ושותים כוס תה יחדיו, מתרגלים את סוגי המדיטציה השונים ומקבלים הכוונה מהמורה שלנו יובל גיל.
✽ ✾ ✿ ❀ ❁ ❃ ❊ ❋
תרגול הזן מכוון אותנו לחוות את החיים כפי שהם כאן ועכשיו. להיוודע לטבע האמיתי שלנו ולפעול בפתיחות, חמלה וחכמה.
פרטים נוספים
מיקום: רח’ המצילתיים – הוד השרון
*לפני הגעתכם יש ליצור קשר טלפוני – אנו מבקשים לא להגיע ללא תאום מראש
לשאלות ופרטים נוספים: 054-9472290 (תום)
מרכז הזן בהוד השרון מציע תרגולי מדיטציה על בסיס קבוע בימים ראשון, שלישי ורביעי. אנו מקיימים מפגשי מבוא במהלכם יוסבר מה זה זן, איך עושים מדיטציה, יודגמו תרגילי מדיטציה והסברים נוספים על זן בודהיזם.
לפרטים נוספים: תום 054-9472290 או באתר: http://bit.ly/38cMSjv

מפגש מקוון – בודהיזם – העמקה : סוגיות בהשקפה הבודהיסטית מנקודת המבט של המאהיינה – שלמה בזם
2023-01-08 17:00 - 18:30 | מפגש מקוון
https://zoom.us/j/708569346
לפרטים נוספים : שלמה בזם – 054-4201874
ניתן להאזין לשיעורים כאן : https://soundcloud.com/user-378573212

מפגש מבוא לחדשים + קבוצת תרגול מדיטציית זן בהוד השרון
2023-01-08 19:30 - 21:00 | מצילתיים – הוד השרון

קליאנה מיטרה: רעות רוחנית בדרך הבודהה – סדנת שבת עם מאיר זוהר – מעגן מיכאל
2023-01-14 10:00 - 17:00
~~~
קליאנה מיטרה (Kalyana Mitra) זה ידיד דרך, חבר קשוב שמלווה אותנו בדרכנו ומאיר אותה עבורנו; זה אדם שמקשיב ותומך וגם מאתגר, מזמין ומאפשר להעז להתעורר לחיים ברגע הזה.
קליאנה מיטרה זו רעות רוחנית, שותפות דרך שיש בה נכונות להיות ביחד תלמידים של החיים; זה החופש להיות אינטימיים עם כל הדברים, להיות גלויים עם עצמנו ועם זולתנו ויחד להיענות לקריאה של החיים, יחד לנשום את הנשימה של החיים.
קליאנה מיטרה זה מרחב קשב בו אנחנו חופשיים לגלות את ליבנו, את הקוצים ואת הפרחים, לשתף את השאלות והאתגרים אותם אנחנו פוגשים ואת התובנות שאנחנו מגלים; זה מרחב הוויה בו אנחנו מגישים את נוכחותנו בגישה ידידותית לכל הדברים, גישה קשובה לחיים.
קליאנה מיטרה זו אחווה נדיבת-לב, נתינה הדדית בחמלה, שמחה של מפגש לבבות באינטימיות קשובה – אדם עם אדם ללא משחקי תפקידים, לב אל לב בלב החיים; זה החופש לפגוש אדם ולהיות יחד איתו בעוד הוא לומד ומגלה את עצמו ומוצא את דרכו, וכך ללכת בדרך יחד עם שותף מלווה במסע ההרפתקה של החיים – זה החופש לגלות ביחד את המתנה של החיים ברגע הזה.
~~~
ההשתתפות בהרשמה מראש — הפרטים המלאים של הסדנה, וקישור לטופס ההרשמה, באתר בית קשב:
https://sites.google.com/view/new-keshev/activities/retreats-02
~~~

קבוצת תרגול בתל אביב - תובנה - רני עובדיה
2023-01-18 10:00 - 12:00 | בית הסנגהה, עובדיה מברטנורה 21, תל אביב
קבוצת תרגול שבועית בבית הסנגהה בתל אביב עם רני עובדיה.
ימי רביעי.

הקשבה עמוקה, דיבור מיטיב - קורס העמקה עם אילן לוטנברג
2023-01-23 18:00

מפגש מקוון בסדרת מפגשי שבילים רבים דהרמה אחת: אמת ״יחסית״? אמת ״מוחלטת״? אמת ״טיפולית״? מה ״באמת״ לימד הבודהה
2023-02-03 10:00 - 12:30
אמת ״יחסית״? אמת ״מוחלטת״? אמת ״טיפולית״?
מה ״באמת״ לימד הבודהה

בהשתתפות: הנזיר קַארצוֹן (יקי פלט) ד״ר סטיבן פולדר, ד״ר עודד ארבל, ד״ר רועי צהר
יום שישי, 3 בפברואר 2023, בין השעות 10:00 ל-12:30 (מומלץ להתחבר כבר ב-9:30)
המפגש ייערך בשידור חי אונליין דרך תוכנת ZOOM. ניתן יהיה להיכנס לצפייה באירוע החל משעה 09:30, חצי שעה לפני תחילתו. מומלץ להתקין את תוכנת ZOOM על המחשב טרם תחילת המפגש. ניתן להורידה בקישור הבא.
אחת ממילות המפתח של הדרך הבודהיסטית היא “אמת”. נאמר שהבודהה לימד 84,000 שיעורים שבכולם הצביע על האמת.
בטקסטים הבודהיסטיים ובפרשנויות שלהם, אנו קוראים רבות על “ארבע האמיתות הנאצלות” הנמצאות בליבת הלימוד, על “אמת יחסית” (ארצית), על “אמת מוחלטת” (על-ארצית).
עם זאת, אין בטקסטים הללו אחידות בהתייחסות למושגים אלו ואנו מוצאים בהם גישות שונות, שלעיתים אף נראות כסותרות זו את זו.
במפגש זה נחקור את מושג “האמת” בהקשר הבודהיסטי שלה, ונשמע התייחסויות לנושאים כמו:

האם הבודהה לימד ״אמת״ כלשהי?
האם ניתן בכלל ללמד ״אמת״ כלשהי?
האם יש “אמת בודהיסטית” המקובלת על כל הזרמים והאסכולות?
האם הבודהה לימד רק “אמת טיפולית” המותאמת לרמות השונות של ההולכות.ים בדרך?
האם ה״אמת״ מובילה לשחרור?

עלות המפגש: דאנה (תרומה כנדיבות הלב)
לחצו כאן לתרומה למורים ולבודהיזם בישראל

על המשתתפות/ים:
הנזיר קַארצוֹן (יקי פלט)
יליד ישראל, בשנת 2003 החל בלימודי השפה הטיבטית ומשנת 2005 הוא מתגורר באוסטרליה, במרכז הבודהיסטי הגדול ביותר בחצי הכדור הדרומי – מכון צ’נרזיג ללימוד ותרגול בודהיזם טיבטי (Chenrezig Institute), שם הוא מתרגם ומלמד שיעורים בפילוסופיה בודהיסטית.
סטיבן פולדר
המייסד והמורה הבכיר של “עמותת תובנה”. מלמד מזה כ-20 שנים, עיקרן בישראל וחלקן בחו”ל, ריטריטים, קורסים ושיעורים שנתיים, ברובם למתרגלים ותיקים, ועסק גם בהכשרת מורים בישראל. דוגל בשימוש בדהרמה לקידום השלום בחברה. למד באוניברסיטת אוקספורד ובלונדון, בעל תואר דוקטור לביולוגיה מולקולרית, ופרסם ארבעה-עשר ספרים אקדמיים ופופולאריים בנושא של ריפוי פנימי וחיצוני.
עודד ארבל
פסיכיאטר ופסיכותרפיסט. מייסד ומנהל מרפאת המיינדפולנס של המרכז לבריאות הנפש בבאר-שבע, מנהל היחידה לטיפול יום “גבים” בבית החולים ועומד בראש התכנית להכשרת מטפלים בפסיכותרפיה מבוססת חוויה, של מרכז המיינדפולנס המדברי. עוסק במחקר קליני בתחום התערבויות טיפוליות בהשראה דהרמית וטיפול פסיכדלי. עוסק בטיפול דינאמי, פרטני מבוסס מיינדפולנס ובודק את המימשק בין תיאוריות פסיכואנליטיות קלאסיות לדהרמה. יושב, לומד ומלמד זן בודהיזם.
רועי צהר
מרצה בכיר בחוג ללימודי דרום ומזרח אסיה באוניברסיטת תל אביב ומתמחה בהסטוריה של הפילוסופיה עם דגש על המסורות הבודהיסטיות והברהמניות של המחשבה ההודית.
במסגרת העיסוק שלו בפילוסופיה של השפה והנפש הוא עסק באינטרסוביקטיביות במחשבה הבודהיסטית, ובתאוריות של משמעות בפילוסופיה ההודית, בהן עוסק גם ספרו A Yogācāra Buddhist Theory of Metaphor (הוצאת אוניברסיטת אוקספורד, 2018). הספר זכה בפרס “טושיהידה נומטה” לספר הטוב ביותר בלימודי בודהיזם לשנת 2018 מטעם מכון המחקר ללימודי בודהיזם, אוניברסיטת ברקלי. הוא פרסם על הפילוסופיה של הרגשות בהודו, ובין השאר הוא כותב ספר על עבודתו בסנסקריט של המשורר וההוגה ההודי אשווגהושה.

זן ואמנות הצלת הפלנטה - חצי יום תרגול לרגל הוצאת התרגום החדש של ספרו של מורה הזן תיך נאת האן
2023-02-03 10:00 - 14:00
קהילת תשומת הלב בישראל והמרכז הרוחני של נווה שלום שמחים להזמין ליום לימוד ותרגול
לכבוד צאת התרגום לעברית לספר “זן ואמנות הצלת הפלנטה”
מאת מורה הזן הויאטנמי הידוע: תיך נאת האן ולציון שנה למותו
למידע נוסף והרשמה: http://bit.ly/zenve
המקום: מרכז רוחני נווה שלום~וואחת אלסלאם
מועד: יום שישי ה-3 לפברואר
שעות: 10:00-14:00
בהשתתפות:
-מורת הדהרמה ומתרגמת הספר חגית הרמון
-מורת הדהרמה דורית שיפין
-ד’ר אבנר גרוס: חוקר שינויי אקלים במחלקה לגאוגרפיה ובבית הספר לקיימות ושינויי אקלים באוניברסיטת בן גוריון

התשלום בתרומה( דאנה) לכיסוי עלויות המקום ולמורה חגית הרמון

~על פי משנתו של תיך נאת האן, אחד המורים הרוחניים החשובים ביותר בעת המודרנית, ההפרדה בין אדם ל”סביבה” היא מלאכותית וגורמת לסבל רב – לכדור הארץ, למינים הרבים ההולכים ונכחדים החיים עליו, וגם לנו. בספרו החדש הוא מגיש דרך לראות דברים נכוחה ובה בעת לא להיכנע לייאוש ולכעס. כפי שפעל בחייו, הוא מתווה דרך פעולה הנטועה בתרגול אישי עמוק ומחויב, מתוך מקום מפוכח והיכולת לראות את הטוב – שבעולם ושבנו.

במהלך היום נתרגל ביחד ישיבה, הליכה, ושיתוף, ונלמד על התרגול החשוב של היעדר פחד, החשוב כל כך תמיד ובייחוד כעת.

קבוצת תרגול בהרצליה - ידידי הדהרמה
2023-02-03 19:00 - 21:00 | הרב קוק 33 – הרצליה, הרב קוק 33, הרצליה
ימי ראשון בשעה 19:00 . במפגשים האזנה בצוותא להקלטות, לימוד טקסטים וכמובן מדיטציה.
לפרטים נוספים ניתן להתקשר לאביתר 0547882043
קבוצת תירגול מדיסין בודהה
הקבוצה נפגשת אחת לחודש בהרצליה,הרב קוק 33.
לקבלת פרטים נא לפנות למיכל michali67@yahoo.com או בטלפון 077-3430022

קבוצת תרגול ולימוד בכפר סבא - פניננדו בהיקו
2023-02-08 19:30 - 21:30
במפגשי הקבוצה נלמד את תורת הבודהה ישירות מהדרשות המיוחסות לו (הסוטות של הקאנון הפאלי). כל מפגש יכלול קריאה מהסוטות ותרגול מדיטציה.
על המנחה: את הקבוצה ינחה פניננדו בהיקו, נזיר ישארלי במסורת התרוואדה

מפגש מקוון – בודהיזם – א-ב של בודהיזם, הבסיס הפרקטי והתרגולי של הבודהיזם -שלמה בזם
2023-02-11 12:43 | מפגש מקוון
https://zoom.us/j/500864796
לפרטים נוספים : שלמה בזם – 054-4201874
ניתן להאזין לשיעורים כאן : https://soundcloud.com/user-378573212

מתחילים את היום במדיטציה - קבוצת ישיבה יומית - ידידי הדהרמה - אונליין
2023-02-12 07:00 - 08:00 | מפגש מקוון
אנו שמחים להודיע על מדיטציה מונחית שנקיים בימי ראשון עד שבת, מידי שבוע, בשעה 07:00 בבוקר למשך כשעה.
המדיטציות בימי ראשון, שלישי, שישי ושבת, יועברו ע”י מאיה חורב. מאיה לומדת ומתרגלת בדרהמסלה, מעבירה מדיטציות בטושיטה מזה כארבע שנים, והיא תעביר לנו בכל מפגש מדיטציה מונחית שתתבסס על הלימוד וההנחיות של מורנו גלן סוונסון.
המדיטציות בימי שני וחמישי יועברו ע”י יעל שלו. יעל לומדת ומתרגלת משנת 1996, ומשתפת בדהרמה בעידודה והנחייתה של מורתה, הנזירה טובטן צ’ודרון, אם מנזר סרוואסטי. בכל מפגש יעל תעביר מדיטציית ריכוז, ואולי גם מדיטציה אנליטית בנושא לאם-רים.
המדיטציות בימי רביעי יועברו ע”י ליאורה פרייס. ליאורה לומדת ומתרגלת משנת 1997. לליאורה מורים רבים מהם קיבלה שיעורים והנחיות. המורה העיקרי שלה הוא לאמה פלג’ור – ראש מנזר קרדנג בזרם הדרוקפה קאגיו, הנמצא בצפון הודו. בכל מפגש ליאורה תעביר מדיטציית שמהטה, שהייה בשלווה.
התרגול יתקיים באמצעות אפליקציית הזום הקלה לתפעול בלינק הבא: https://us04web.zoom.us/j/925423723
אנא התחברו ב-06:55 כדי שנוכל להתחיל בזמן. הנחיות לגבי אופן הפעלת תכנת הזום תוכלו לראות בתחתית העמוד.
אין צורך בהרשמה מראש. אפשר להצטרף באמצעות הלחיצה על הקישור הנ”ל במועד המפגש המקוון.
המבקשים להצטרף לקבוצת ווטסאפ שתוקם ע”י מאיה חורב לצורך המפגשים מוזמנים/ות לשלוח למספר: 0584696830 ונצרף אתכם/ן.

סנגאת "אור הבוקר" בימי ראשון עם שאילה שליו
2023-02-12 07:30 - 08:45 | שכונת טלביה ירושלים
סנגאת “אור הבוקר” נפגשת בימי ראשון, בין השעות 07.30 –08.45 בשכונת טלביה בירושלים, בשפה האנגלית. מנחה שאילה שליו מורת דהרמה שהוסמכה ע”י מסטר הזן תיך נהאת האן.
התוכנית השבועית כוללת מדיטציה מונחית, הליכת מדיטציה ושיחת דהרמא.
התשלום: דנה, נדיבות הלב, לטובת המקום.
לפרטים:
אנא התקשרו לנייד: 0523320355 או שלחו מייל ל: shalevbs@netvision.net.il

The “Morning Light” sangha meets every Sunday, between 07.30 and 08.45 in the Talbyeh neighborhood of Jerusalem, in English with Shelagh Shalev, a Dharma teacher certified by Zen Master Thich Nhat Hanh.
The morning includes guided, silent, and walking meditation and a short talk.
Payment: Dana, generosity of heart, for the benefit of the place.
For particulars please call Shelagh at: 0523320355 or email: shalevbs@netvision.net.il

קבוצת תרגול בהרצליה - "בודהיזם בגובה העיניים" - מדיטציה ופרקטיקה בודהיסטית - שלמה בזם
2023-02-12 08:30 - 10:00 | המדיטיישן פקטורי, משכית 27, בית קוקרס, קומה 2, הרצליה פיתוח
קבוצת תרגול בנושא “בודהיזם בגובה העיניים” מדיטציה ופרקטיקה בודהיסטית בהנחיית שלמה בזם
ימי ראשון: 08:30 -10:00
מיקום: מדיטיישן פקטורי
נא ליצור קשר מראש עם שלמה במספר טלפון: 054-4201874

דרך הבודהה, דרך חיים – קבוצת ערב שבועית בטבעון עם מאיר זוהר
2023-02-12 18:00 - 19:30 | קריית טבעון, קריית טבעון
דרך הבודהה, דרך חיים
קבוצת לימוד ומדיטציה עם מאיר זוהר
קורס דהרמה — שיעורים בדרך הבודהה
ימי א’ 18:00-19:30 בקרית טבעון

~ ~ ~
הדהרמה (Dharma), דרך הבודהה, היא דרך חיים, דרך של קשב לחיים ברגע הזה – זו דרך של התבוננות נכוחה לעומק הדברים, והקשבה שלמה בחמלה בלב המצב האנושי.
במהלך הקורס נתנסה במדיטציה של תשומת-לב, היא קשב גוף-נפש ברגע הזה, ונלמד לפגוש גלויות את עובדות החיים, להשתחרר לחופשי מרעיונות מוטעים ובאמת להבין את טבע הדברים – אין דבר קבוע ונפרד, כך הם החיים; כך נלמד להתבונן ולהבין את הוויית הגומלין של החיים ואת הריקות של כל הדברים.
בנוסף נלמד אודות סמסארה ונירוואנה, אין-אני וקארמה, ועוד … נלמד לגלות חוכמה וחמלה בליבנו ובחיינו, ולהגשים אותן בפעולה קשובה בכל מצב חיים ממשי.
~~~
מאיר זוהר מלמד מדיטציה כדרך חיים. הוא למד וחי בקהילתו של תיק-נהאט-האן (Thich Nhat Hanh), והיה נזיר בודהיסט במשך תשע שנים.
כיום מאיר חי בקרית טבעון. הוא פוגש אנשים בסדנאות ומפגשים קבוצתיים, ומציע גם ליווי דרך אישי.
~~~
כל מפגש בקורס כולל התנסות במדיטציה של תשומת-לב, לימוד של דרך הבודהה כדרך חיים ברגע הזה, ושיח פתוח לשיתוף ושאלות.
הצטרפות של משתתפים חדשים תתאפשר לאחר שיחה עם מאיר – המתעניינים מוזמנים להצטרף לקבוצה ולהתנסות.
עם זאת, כדי לאפשר לימוד מעמיק אנחנו מבקשים מהנרשמים להיות מחויבים למסגרת של השתתפות המשכית.

הקבוצה נפגשת בימי ראשון 18:00-19:30

המפגשים מתקיימים בטבעון, בקבוצה קטנה בבית פרטי מרווח

דמי ההשתתפות בקורס הם 800 ₪ כל 10 שיעורים (שיעור ניסיון בתשלום של 80 ₪)

נדרשת הרשמה מראש — לשאלות ופרטים נוספים מוזמנים/ות להתקשר 052-684-0864 או ליצור קשר

קבוצת תרגול בחיפה - תובנה - ערן הרפז
2023-02-12 18:15 - 19:15 | כרמליה – חיפה, כרמליה, חיפה
קבוצת ישיבה שבועית מונחית ע״י ערן הרפז.
בימי א׳
המפגש כולל 45 דקות ישיבה בסופה שיתוף שאלות וכו’ מיועד למתרגלות/ים שישבו לפחות ריטריט אחד.
לפרטים: 052-3236877 (בתיה)

ערב דהרמה שבועי – מרכז הזן ירושלים – דניאל סטמבלר
2023-02-12 19:30 - 21:30 | מרכז זן ירושלים, בלפור 8, ירושלים, 61000
“מרכז הזן ירושלים” הוא שמה של סַנְגְהַה (קהילה) המקדישה עצמה ללימוד ותרגול בודהיסטי. מטרת המרכז, שהוקם בשנת 2003 בלב ירושלים, היא לספק מסגרת תומכת לתרגול מעמיק של מדיטציה, לחשוף את המתרגליםות לתורות הבודהיזם – בדגש על מסורת הזן בודהיזם – ובתוך כך לטפח איכויות של חוכמה וחמלה, בשאיפה להביאן לידי מימוש בחיי היומיום שלנו.
דניאל סטמבלר הינו מייסד שותף ומורה הקבוצה. דניאל הוכשר במנזרים בודהיסטיים באסיה ובמערב במסורות סוטו זן ורינזאי. הוא בעל תואר דוקטור מאוניברסיטת תל-אביב בתחום בודהיזם בן זמננו. דניאל אבא לשלושה ילדים.
פעילויות המרכז:
מדיטציה בימי ראשון בערב (19:30-21:30):
שתי ישיבות זַאזֶן (מדיטציית ישיבה) שאורכות כחצי שעה כל אחת, וביניהן עשר דקות של קִינְהִין (מדיטציית הליכה). המדיטציה נעשית בדממה, מלבד הנחיות המורה למתחיליםות. לאחר המדיטציה מוקדש פרק זמן קצר למזמורים ממסורת הזן, ולאחריו שיחת דְהַרְמַה (אמתלימודדרך) מפי המורה בנושאים שונים הקשורים ללימוד ותרגול בודהיסטי.
המפגשים מתחילים בדיוק בזמן, יש להגיע כ – 10 דקות לפני תחילת הישיבה הראשונה. ניתן להצטרף לישיבה השנייה, המתחילה ב 20:10

קבוצת תרגול בתל אביב - פסיכודהרמה - עודד ארבל
2023-02-12 19:40 - 21:10 | פסיכודהרמה במרכז גוף נפש, שבטי ישראל 11, רמת השרון
לפרטים נוספים נא לפנות במייל: broshim@tauex.tau.ac.il
ההתקשרות הינה ישירות עם מנחה הסנגהה

קבוצת תירגול בן שומרון - תובנה - אלהיה אייל מור
2023-02-12 20:00 - 22:00 | גן שומרון, גן שומרון
קבוצת ישיבה שבועית עם אלהיה אייל מור
בימי א׳
תרגול, חקירה ושיחה. מתאים למתחילים ומנוסים
לפרטים 050-6958878

קבוצת תרגול אונליין למתחילים בהנחיית הנזיר בהיקהו פניננדו
2023-02-12 20:00 - 22:00 | מפגש מקוון
הקבוצה נפגשת בימי ראשון בין השעות 20:00 עד 22:00 ומתבצעת דרך הזום. המפגשים מתבצעים ללא עלות.
המפגש מתחיל בחצי שעה של תרגול בישיבה ולאחריה פניננדו בהיקהו, נזיר ישראלי ממסורת נזירי היער של צפון מזרח תאילנד, מעביר שיעור, התחלנו מהבסיס של הדאהרמה, כעת אנו במפגש השביעי ולומדים מה היא הדרך המתומנת.
פניננדו משתמש המון בסוטות כדי להסביר וללמד. למעוניינים קיימות הקלטות של כל השיעורים.
אריאל 0504334473

מפגשי תרגול מדיטציה שבועיים ברמת השרון בימי שני בבוקר – רחל מאורי
2023-02-13 06:45 - 08:15 | מרכז גוף-נפש, שבטי ישראל 103 ב', רמת השרון
בהנחיית: רחל מאורי

להתחיל את היום עם שקט הבנה ובהירות

ימי שני 06:45-08:15 קבוצת תרגול שבועית ברמת השרון.

נתרגל איך לחיות את חיינו מתוך תשומת לב מירבית לרגע הנוכחי (מינדפולנס), הזמן היחיד בו באמת מתרחשים החיים, מבלי להסחף אחר התזזיתיות של המיינד, חרטות על העבר ודאגות על העתיד.
עם הרעננות של הבוקר נתרגל מדיטציה בישיבה, מדיטציה בהליכה ומדיטציה בדיבור ובהקשבה על מנת להביא את המדיטציה לחיי היומיום שלנו. נקשיב לשיחה היומית , נוכל לשתף ולשאול שאלות.
תרגול המדיטציה והמינדפולנס מיועד להביא שמחה והבנה לחיינו , לאפשר לנו לתקשר עם עצמנו ועם אנשים סביבינו באופן אוהב ומספק. הוא עוזר לנו להתמודד באופן מיטיב עם פחדים, מתחים וקונפליקטים, שהם חלק בלתי ניפרד מחיינו.
כולנו צריכים לתרגל. המורים הרוחניים המנוסים ביותר מתרגלים על מנת לשמר את האנרגיה של אהבה, אופטימיות ויצירתיות. התרגול מאפשר לנו לחיות במליאות ובאופן מאוזן ועמוק יותר את חיינו ולהבין הבנה עמוקה את עצמינו ואת אלו שסביבינו.

לרישום וייעוץ 03-5495149.
